text: Але справа ў тым, што ў сітуацыі адзначанай дыялектычнай супярэчнасьці “Масква” зьдзяйсьняе сваю стратэгію, а цяперска-лукашысцкая зграя мае магчымасьць выкарыстоўваць толькі тактычныя палітычныя хады. Як вядома, у гістарычнай персьпектыве стратэгія перамагае тактыку (цяперцы могуць разьлічваць толькі на тое, што нешта здарыцца з самой “Масквой” да таго, як яна цалкам нібы ўдаў заглыне Беларусь…).
  Бліжэйшыя ж планы імперскай “Масквы” даўно вядомыя і нават не хаваюцца. Вось мапа, прысутная ў Інтэрнэце ўжо 2 гады. Зь яе бачна, што расейскія імперцы даўно запланавалі зноў захапіць ня толькі поўнач і ўсход Казахстану, а і т.зв. “Наваросію” – паўднёвую палову этнічнай украінскай тэрыторыі, частку Эстоніі, некаторыя населеныя пункты Летувы ды Латвіі, а таксама… ўсю Беларусь – т.зв. “беларускі балкон”.
  А вось яшчэ адна аналагічная мапа, якая прысутнічае ў сеціве больш за 3 гады. Зь яе бачна, што ў дадатак да пералічанага маскоўцы запланавалі захапіць яшчэ і частку Латвіі, а таксама падзяліць Украіну, а затым і Польшчу…